DTAC พุ่ง 4% นิวไฮรอบ 9 เดือน รับกำไรไตรมาส 2 โตทะลัก พร้อมปันผล 1.26 บ.
DTAC พุ่ง 4% นิวไฮรอบ 9 เดือน รับกำไรไตรมาส 2 โตทะลัก พร้อมปันผล 1.26 บ. ล่าสุดอยู่ที่ 55.50 บาท บวก 2.25 บาท หรือ 4.23% มูลค่าซื้อขาย 603.31 ล้านบาท
DTAC พุ่ง 4% นิวไฮรอบ 9 เดือน รับกำไรไตรมาส 2 โตทะลัก พร้อมปันผล 1.26 บ. ล่าสุดอยู่ที่ 55.50 บาท บวก 2.25 บาท หรือ 4.23% มูลค่าซื้อขาย 603.31 ล้านบาท
15 ก.ค. 2562

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ล่าสุด  ณ เวลา 14.47 น. อยู่ที่ 55.50 บาท บวก 2.25 บาท หรือ 4.23% สูงสุดที่ 55.75 บาท ต่ำสุดที่ 53.50 บาท ด้วยมูลค่าซื้อขาย 603.31 ล้านบาท

ทั้งนี้ราคาหุ้น DTAC ปรับตัวขึ้นสูงสุดในรอบ 9 เดือน นับตั้งแต่ราคาหุ้นอยู่ที่ระดับ 57.50 บาท เมื่อวันที่ 16 ต.ค.2561 หลังรายงานผลการดำเนินงานประจำไตรมาส 2/62 มีกำไร 1.69 พันล้านบาท เพิ่มขึ้น 854.19% จากปีก่อนมีกำไร 179.29 ล้านบาท ส่วน 6 เดือนแรกมีกำไร 3.10 พันล้านบาท เพิ่มขึ้น 107.70% จากปีก่อนมีกำไร 1.49 พันล้านบาท
พร้อมทั้งประกาศปันผลงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562 เป็นเงินสด 1.26 บาทต่อหุ้น กำหนดขึ้นเครื่องหมาย XD วันที่ 26 ก.ค.2562 และกำหนดจ่ายเงินปันผลวันที่ 9 ส.ค.2562